Tarybos Reglamentas (EEB) Nr. 2785/76
1976 m. lapkričio 16 d.
dėl Europos ekonominės bendrijos ir Bangladešo Liaudies Respublikos komercinio bendradarbiavimo susitarimo sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 ir 114 straipsnius,
atsižvelgdama į Komisijos rekomendaciją,
kadangi būtina sudaryti Europos ekonominės bendrijos ir Bangladešo Liaudies Respublikos komercinio bendradarbiavimo susitarimą,
PRIĖMĖ ŠĮ REGLAMENTĄ:
1 straipsnis
Bendrijos vardu sudaromas Europos ekonominės bendrijos ir Bangladešo Liaudies Respublikos komercinio bendradarbiavimo susitarimas,
Susitarimo tekstas pridedamas prie šio reglamento.
2 straipsnis
Vadovaudamasis Susitarimo 15 straipsniu Tarybos pirmininkas praneša kitai Susitariančiajai Šaliai apie tai, kad Bendrija užbaigė Susitarimo įsigaliojimui būtinas procedūras.
3 straipsnis
Susitarimo 8 straipsnyje numatytoje Jungtinėje komisijoje Bendrijai atstovauja Europos Bendrijų Komisija, kuriai padeda valstybių narių atstovai.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje [1]
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1976 m. lapkričio 16 d.